Valmoniškių karjeras
55°33′33″ š. pl. 24°4′39″ r. ilg.﻿ / ﻿55.55917°š. pl. 24.07750°r. ilg.﻿ / 55.55917; 24.07750 Valmoniškių karjeras – karjero tvenkinys Lietuvoje, Panevėžio rajone, 2 km į šiaurės vakarus nuo Krekenavos. Sudarytas karjere, išeksploatavus žvyro išteklius ir prisipildžius vandeniui. Tvenkinio ilgis iš vakarų į rytus – 0,37 km, plotis – iki 0,21 km. Yra 3 nedidelės salelės. Altitudė 45,8 m. Pietinis ir rytinis krantai statūs. Vandens perteklius šiaurėje nubėga 40 m ilgio kanalu į Lokaušos upę. Šiauriniu pakraščiu teka Lokauša, už upės – eksploatuojamas žvyro karjeras. Į rytus yra Valmoniškių kaimas, į pietus – Krekenavos viensėdis. Pietine pakrante eina kelias  3004  Krekenava–Skėmiai–Grinkiškis , į jį ties pietvakarine pakrante įsijungia kelias  3406  Šeduvos g. st.–Vadaktai–Krekenava . Pietinėje ir rytinėje pakrantėse plyti dirbami laukai.